section_heading: Okolnosti pogibije
paragraph_text: Do mraka se 55. bataljun, koji je bio u Ulici sv. Roka, vratio na požešku cestu. Kasnije se i diverzantska satnija, koja je cijeli dan bila na vrhu brda, vratila na požešku cestu. Njih je Hudorović drugim putem vratio u grad: "S nama je tada ostalo 20-ak Bjelovarčana... spustili smo se niz Vinograde do izvora Markovac i zatim do potoka na kraju ulice Kalvarija i izašli na požešku cestu. Kada sam vidio prizor na prometnici bio sam ljut i vikao... Na cesti je bilo vojske od potoka do Švabinog brijega, puna cesta. Tada sam Ivi Ljevakoviću rekao neka ih miče s ceste jer će mnogi izginuti. Odveo ih je na Praulju... Svi ljudi koji su tada bili sa mnom sretno su se vratili..."